**POLNJENJE BAZENOV**

Prihaja poletje, temperature naraščajo in vedno več ljudi si postavlja bazene na domačem dvorišču. V tem članku je opisan strošek polnjenja bazena velikosti 14m3.

 Polnjenje bazena je dovoljeno izključno preko domače hišne pipe in strogo prepovedano z dostavo gasilske cisterne.

*Odvzem pitne vode za****polnjenje bazenov****je dovoljen le preko****internega vodovodnega sistema****.*

*Dostava vode z****gasilsko cisterno****za namen****polnjenja bazena je STROGO PREPOVEDANA****.*

**KOLIKO STANE POLNJENJE BAZENA?**

Marsikdo razmišlja, da je polnjenje bazena možno z gasilsko cisterno in da nas to stane manj.

To prepričanje je **NAPAČNO:**

* polnjenje bazenov z gasilsko cisterno je PREPOVEDANO
* dostava vode z gasilsko cisterno bi bila 3krat dražja kot polnitev iz domače pipe-preko vodomera.



*Bazen premera 4,5m višine 1,2m z volumnom 14m3.*

**70,0€ znaša STROŠEK PREVOZA VODE Z GASILSKO CISTERNO:**

Cena prevoza vode z gasilsko cisterno znaša 5 €/m3 (25 €/5 m3). Skupaj za 14 m3 nanese 70 €.

**22,70 € znaša STROŠEK POLNJENJA BAZENA IZ DOMAČE PIPE (preko vodomera):**

*Primer izračuna je narejen za Občino Moravske Toplice*

|  |  |  |
| --- | --- | --- |
|  | Strošek z DDV v OMT | Strošek polnjenja bazena 14m3 |
| Oskrba s pitno vodo | 0,6075 €/m3 | 8,50 € |
| Odvajanje komunalne odpadne vode | 0,3205 €/m3 | 4.50 € |
| Čiščenje komunalne odpadne vode | 0,6416 €/m3 | 9.00 € |
| Okoljska dajatev | 0,0528 €/m3 | 0,70 € |
| SKUPAJ |  | 22,70 € |